HR
9.3.2023.
Službeni list Europske unije
L 71/11
PROVEDBENA UREDBA KOMISIJE (EU) 2023/514 оd 8. ožujka 2023.
o izmjeni Provedbene uredbe (EU) 2021/405 u pogledu visokorafiniranih proizvoda, popisa trećih zemalja s odobrenim planom kontrole i uvrštenja Moldove na popis trećih zemalja iz kojih je odobren ulazak u Uniju pošiljaka jaja namijenjenih stavljanju na tržište kao jaja klase A (Tekst značajan za EGP)
EUROPSKA KOMISIJA,
uzimajući u obzir Ugovor o funkcioniranju Europske unije,
uzimajući u obzir Uredbu (EU) 2017/625 Europskog parlamenta i Vijeća od 15. ožujka 2017.
o službenim kontrolama i drugim službenim aktivnostima kojima se osigurava primjena propisa o hrani i hrani za životinje, pravila o zdravlju i dobrobiti životinja, zdravlju bilja i sredstvima za zaštitu bilja, o izmjeni uredaba (EZ) br. 999/2001, (EZ) br.
396/2005, (EZ) br. 1069/2009, (EZ) br. 1107/2009, (EU) br. 1151/2012, (EU) br.
652/2014, (EU) 2016/429 i (EU) 2016/2031 Europskog parlamenta i Vijeća, uredaba Vijeća (EZ) br.
1/2005 i (EZ) br.
1099/2009 i direktiva Vijeća 98/58/EZ, 1999/74/EZ, 2007/43/EZ, 2008/119/EZ i 2008/120/EZ te o stavljanju izvan snage uredaba (EZ) br. 854/2004 i (EZ) br. 882/2004 Europskog parlamenta i Vijeća, direktiva Vijeća 89/608/EEZ, 89/662/EEZ, 90/425/EEZ, 91/496/EEZ, 96/23/EZ, 96/93/EZ i 97/78/EZ te Odluke Vijeća 92/438/EEZ (Uredba o službenim kontrolama) (1), a posebno njezin članak 127. stavak 2.,
budući da:
(1)
Delegiranom uredbom Komisije (EU) 2022/2292 (2) dopunjuje se Uredba (EU) 2017/625 i njome se nastoji osigurati da pošiljke životinja koje se koriste za proizvodnju hrane i određene robe namijenjene prehrani ljudi iz trećih zemalja ili njihovih regija ispunjavaju određene zahtjeve Unije u pogledu sigurnosti hrane ili zahtjeve koji su priznati kao barem jednakovrijedni tim zahtjevima.
Tom uredbom posebno su utvrđeni životinje i roba namijenjeni prehrani ljudi na koje se primjenjuje zahtjev da dolaze iz treće zemlje ili regije treće zemlje koja je uvrštena na popis iz članka 126. stavka 2. točke (a) Uredbe (EU) 2017/625.
(2)
Člankom 7.
Delegirane uredbe (EU) 2022/2292 propisano je da određene pošiljke životinja koje se koriste za proizvodnju hrane, proizvoda životinjskog podrijetla i mješovitih proizvoda smiju ulaziti u Uniju samo iz treće zemlje koja je uvrštena na popis trećih zemalja iz kojih je odobren ulazak u Uniju takvih pošiljaka za prehranu ljudi.
(3)
Provedbenom uredbom Komisije (EU) 2021/405 (3) utvrđen je popis trećih zemalja ili njihovih regija iz kojih je dopušten ulazak u Uniju pošiljaka određenih visokorafiniranih proizvoda namijenjenih prehrani ljudi.
(1) SL L 95, 7.4.2017., str. 1.
(2) Delegirana uredba Komisije (EU) 2022/2292 оd 6. rujna 2022.
o dopuni Uredbe (EU) 2017/625 Europskog parlamenta i Vijeća u pogledu zahtjeva koji se primjenjuju na ulazak u Uniju pošiljaka životinja koje se koriste za proizvodnju hrane i određene robe namijenjenih prehrani ljudi (SL L 304, 24.11.2022., str. 1.).
(3) Provedbena uredba Komisije (EU) 2021/405 оd 24. ožujka 2021.
o utvrđivanju popisa trećih zemalja ili njihovih regija iz kojih je odobren ulazak u Uniju određenih životinja i robe namijenjenih prehrani ljudi u skladu s Uredbom (EU) 2017/625 Europskog parlamenta i Vijeća (SL L 114, 31.3.2021., str. 118.).